Leerders maak skeidsregters touwys in die wingerd
JY LEES NOU Leerders maak skeidsregters touwys in die wingerd
108 keer gelees
Van links is, agter: Dirk Coetzee, L’Avenir se wynmaker, en Glen Jackson; voor: Naretha Ricome, besturende direkteur van Advini Suid-Afrika, Treslin Mouton, Leehogan Carolissen en Corne Andreas. Foto: Verskaf.
Sanzaar-rugbyskeidsregters (uit Suid-Afrika, Nieu-Seeland, Australië en Argentinië) het onlangs basiese wingerdboukundige praktyke geleer by leerders van L’Avenir se Pebbles- naskoolse sorgsentrum.
L’Avenir, Sanzaar en Mitsubishi het saamgespan om geld en toerusting in te samel vir sportontwikkeling op Stellenbosch. Dit was deel van die Sanzaar-skeidsregters se voorseisoense voorbereidingsessie, wat op L’Avenir plaasgevind het.
Die wynplaas se sportontwikkelingsprojek word onder meer ondersteun deur Jaco Peyper, Wêreldrugby-skeidsregter, en Philip Snyman, voormalige Blitsbok-kaptein.
“Die L’Avenir-sportontwikkelingsprojek is werklik inspirerend. Ek hoop ons sal binnekort ’n internasionale sportster (of skeidsregter) sien danksy die projek se merkwaardige pogings,” het Glen Jackson, voormalige Nieu-Seelandse rugbyspeler en Wêreldrugby-skeidsregter, gesê.
Tafeldruifuitvoer vervyfvoudig bykans in 35 jaar
Wingerd: Só beïnvloed uitvoere boere se beplanning